הפועל תל אביב, שהחלה את העונה עם ציפיות גדולות, כנראה לא תגיע אפילו לשלב הפלייאוף אחרי שהובסה בבית 80:65 מול גלבוע גליל, שסיכוייה שלה להתברג בין שמונה הגדולות נמוכים מאוד אף הם. הצפוניים (17:13) חלפו על פני האדומים (17:13) כשנותרו שלושה מחזורים לסיום בעוד השמינית, מכבי חיפה (15:15), נמצאת עם שני ניצחונות מעל.
עבור האדומים שהחליפו מאמן (רועי חגאי במקום רמי הדר שהתפטר) היה זה הפסד חמישי רצוף. השינוי, אם בכלל, נראה רק ברבע הראשון בו שיחקה הפועל תל אביב בהתלהבות וסיימה אותו ביתרון 26:31. אלא שכבר ברבע השני עצרה גליל את האדומים על ארבע נקודות בשבע נקודות והוליכה 35:44 בדרך ל-39:48 במחצית. ברבע השלישי עלו האורחים ליתרון שיא של 21 נקודות (48:69) לקול שריקות מהקהל התל אביבי והרביעי כבר שוחק לפרוטוקול.
קלעו לגלבוע/גליל: ג'ייסון סיגרס 19, אריק גריפין 18 (13 ריב'), מייקל קוואלס 16, יחזקאל סקוורר 13 (8 אס', 5 ריב'), חואקין שוכמן 8, אופיר הובר 4, עמית ביר-כץ 2. להפועל ת"א: מארק ליונס 16, לרון דנדי ותומר גינת 10 כ"א, צוף בן משה ותמיר בלאט 7, ברנדון דוסון 5, מתן נאור ורביב לימונד (1 מ-10 מהשדה) 4 כ"א, אלאנדו טאקר 2.